**PODACI I UPUTE ZA PROVEDBU NATJEČAJA ZA PRIJAM U SLUŽBU – PROČELNIK UPRAVNOG ODJELA ZA PROSTORNO UREĐENJE, IMOVINSKOPRAVNE POSLOVE, KOMUNALNI SUSTAV I ZAŠTITU OKOLIŠA**

U Narodnim novinama broj 69/2023 dana 28. lipnja 2023. objavljen je natječaj za prijam u službu na neodređeno u Grad Trilj na radno mjesto pročelnik Upravnog odjela za prostorno uređenje, imovinskopravne poslove, komunalni sustav i zaštitu okoliša.

Posljednji dan za predaju prijava na natječaj pošti (preporučenom poštanskom pošiljkom) ili izravno na protokol grada je **13. srpnja 2023. godine**.

**I. PROČELNIK/PROČELNICA UPRAVNOG ODJELA ZA PROSTORNO UREĐENJE, IMOVINSKOPRAVNE POSLOVE, KOMUNALNI SUSTAV I ZAŠTITU OKOLIŠA -**1 (jedan) izvršitelj na neodređeno vrijeme

**1. Opis poslova:**

- rukovodi Upravnim odjelom, organizira rad Odjela

- osigurava zakonitost rada te provođenje obveza utvrđenih zakonom, odlukama Gradskog

vijeća i Gradonačelnika

- koordinira rad Odjela sa drugim upravnim tijelima Grada, državnim tijelima i ustanovama,

jedinicama lokalne i područne (regionalne) samouprave i njihovim institucijama

- predlaže smjernice, planove i akte Gradonačelniku, te podnosi izvješća o radu iz nadležnosti

Odjela

- prati propise i stručnu literaturu iz nadležnosti Odjela te sudjeluje u raznim vidovima

edukacija

- obavlja i druge poslove sukladno smjernicama i uputama Gradonačelnika

- rad sa strankama.

**2. Podaci o plaći:**

Sukladno ODLUCI o koeficijentima za obračun plaće službenika i namještenika gradske uprave Grada Trilja (KLASA: 021-02/17-01/6 , URBROJ: 2175-05-01-17-01) Bruto plaću službenika čini umnožak koeficijenta složenosti poslova radnog mjesta ( 3,60 ) i osnovice za izračun plaće.

**3. Način obavljanja prethodne provjere znanja i sposobnosti kandidata**

Prethodna provjera znanja i sposobnostiobavlja se putem pisanog testiranja i intervjuom.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.

Za svaki dio provjere kandidatima se dodjeljuje određeni broj bodova od 1 do 10.

Intervju se provodi samo s kandidatima koji su ostvarili najmanje 50% bodova na pisanom testiranju iz svakog dijela provjere znanja i sposobnosti kandidata.

**4. Pravni izvori za pripremanje kandidata za prethodnu provjeru znanja i sposobnosti**

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15- ispr., 123/17, 98/19 i 144/20),

2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 – Uredba i 112/19),

3. Zakon o općem upravnom postupku („Narodne novine“ broj 47/09 i 110/21),

4. Uredba o uredskom poslovanju („Narodne novine“ broj 75/21),

5. Zakon o gradnji („Narodne novine“ broj 153/13, 20/17, 39/19 i 125/19),

6. Zakon o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23),

7.Zakon o komunalnom gospodarstvu („Narodne novine“ broj 68/18, 110/18 – Odluka

US RH i 32/20),

8. Zakon o zaštiti okoliša („Narodne novine“ broj 80/13, 153/13, 78/15, 12/18, 118/18),

9. Zakon o gospodarenju otpadom („Narodne novine“ broj 84/21)

10. Statut Grada Trilja („Službeni Glasnik Grada Trilja“ broj 03/09, 01/13, 02/18 i 01/21) dostupan na linku: <https://trilj.hr/statut-grada-trilja/>

**5. Vrijeme i mjesto održavanja prethodne provjere znanja i sposobnosti bit će objavljeni na** ovoj web stranici i na oglasnoj ploči Gradske uprave, najmanje 5 (pet) dana prije održavanja provjere.

Podnositelji prijava dužni su u prijavi na javni natječaj navesti broj telefona za kontakt za potrebe provođenja natječajnog postupka.

POVJERENSTVO ZA PROVEDBU NATJEČAJA